Rangsang Tuban (Hanacaraka)/Kaca 65


Alihaksara
/kaca 065/

"nuwun inggih ; sandika" ; 
pangkur wuryaning gitaya,
sadurungé  kaki sira dumadi,
aneng ngendi dunungipun,
yektiné  saking ora,
bapa biyung dadi lantaran tumuwuh,
tan nedya yoga mring sira,
mung nekaken hardeng budi ; 
tibaning kang rahsa mulya,
neng manikem urip marang pribadi,
bunder samrica binubud,
kemedut salaminya,
sumrambah ing angga bisa dadi wuju,
bayi lahir sing metengan,
dadi manungsa sejati ; 
kadunungan pancadriya,
pamiyarsa pangganda lan pangeksi,
pangucap lawan ciptanung,
flanging durung tetela,
awit durung kadunungan rahsa tuhu,
riwusnyantuk rasa tama,
munḍak munḍak saben ari ; 
nganti praptaning diwasa,

pancadriyajumeneng lawan titi ; bisoa ngrunggu angambu,
weruh lawan angucap,
tampa saka isbatujahid liripun ; yeku warah saking liyan ; mula jimatun wus tampi ; 
aran tetep tinetepan ; iuwih elok dayaning sanubari ; beda beda ciptanipun,
kang aran joharngaral,
lamun sira nyipta barang kang durung wruh,
jahortarip lamun sira,
nyipta barang kang wus uning ; 
lawan datumaulana,
lamun sira nyipta angganta kaki ; pininḍa mla

jv Basa Jawa (Javanese)
Rangsang Tuban